
ประกาศองค์การบริหารส่วนตำบลหนองบ่อ
เรื่อง   การรับลงทะเบียนผู้มีสิทธิรับเงินเบี้ยยังชีพผู้สูงอายุขององค์กรปกครองส่วนท้องถิ่น
ประจำปีงบประมาณ   พ.ศ.   ๒๕63
.......................................................................................................
	ตามความนัยข้อ  ๗  แห่งระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น  (ฉบับที่  2)  พ.ศ.  ๒๕60   ให้ผู้สูงอายุที่จะมีอายุครบหกสิบปีบริบูรณ์ขึ้นไปในปีงบประมาณถัดไปลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา  ณ  สำนักงานขององค์กรปกครองส่วนท้องถิ่น  หรือสถานที่ที่องค์กรปกครองส่วนท้องถิ่นกำหนด  ตั้งแต่เดือนมกราคมจนถึงเดือนพฤศจิกายนของทุกปี  โดยมีหลักฐาน  ดังต่อไปนี้
(1) บัตรประจำตัวประชาชน  หรือบัตรอื่นที่ออกโดยหน่วยงานของรัฐที่มีรูปถ่าย  พร้อมสำเนา
(2) ทะเบียนบ้านพร้อมสำเนา
(3) สมุดบัญชีเงินฝากธนาคารพร้อมสำเนา   สำหรับกรณีที่ผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร
ในกรณีที่มีความจำเป็นผู้สูงอายุที่ไม่สามารถมาลงทะเบียนด้วยตนเองได้ตามวรรคหนึ่ง  อาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนก็ได้
	ดังนั้น   เพื่อให้การดำเนินงานรับลงทะเบียนผู้มีสิทธิรับเบี้ยยังชีพของผู้สูงอายุ    ประจำปีงบประมาณ  พ.ศ.   ๒๕63   เป็นไปด้วยความเรียบร้อยในแนวทางเดียวกัน   และเพื่อเป็นการเตรียมความพร้อมด้านข้อมูลในการเสนอขอรับงบประมาณเบี้ยยังชีพผู้สูงอายุ   ประจำปีงบประมาณ  พ.ศ.  ๒๕63   องค์การบริหารส่วนตำบลหนองบ่อจึงได้กำหนดการรับลงทะเบียนผู้มีสิทธิรับเงินเบี้ยยังชีพผู้สูงอายุ   เพื่อรับเงินเบี้ยยังชีพผู้สูงอายุในเขตองค์การบริหารส่วนตำบลหนองบ่อ   ตั้งแต่วันที่  1  มกราคม  -  30  พฤศจิกายน  พ.ศ.  2561     ณ  สำนักงานองค์การบริหารส่วนตำบลหนองบ่อ    โดยเป็นผู้มีคุณสมบัติ  ดังนี้
	คุณสมบัติของผู้สูงอายุ เป็นผู้สูงอายุรายใหม่ที่ยังไม่เคยลงทะเบียนมาก่อน   รวมทั้งผู้สูงอายุที่ย้ายภูมิลำเนาเข้ามาอยู่ในพื้นที่องค์การบริหารส่วนตำบลหนองบ่อ  ก่อนหรือภายในเดือนพฤศจิกายน  2561 รายละเอียดดังนี้
1. มีสัญชาติไทย
2. มีอายุครบหกสิบปีบริบูรณ์ขึ้นไปในปีงบประมาณ พ.ศ. 2563 (สำหรับในกรณีที่ในทะเบียนราษฎรไม่ปรากฏวันที่ เดือนเกิด ให้ถือว่าบุคคลนั้นเกิดในวันที่  ๑  มกราคม ของปีนั้น)
3. มีภูมิลำเนาอยู่ในเขตองค์การบริหารส่วนตำบลหนองบ่อตามทะเบียนบ้าน
4. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือ องค์กรปกครองส่วนท้องถิ่น  ได้แก่  ผู้รับเงินบำนาญ  เบี้ยหวัด  บำนาญพิเศษ  หรือเงินอื่นใด  ในลักษณะเดียวกัน  ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น   ผู้ได้รับเงินเดือน  ค่าตอบแทน  
2

รายได้ประจำ หรือผลประโยชน์ตอบแทนอื่นที่รัฐหรือองค์กรปกครองส่วนท้องถิ่นได้จัดให้เป็นประจำยกเว้นผู้พิการและผู้ป่วยเอดส์
เอกสารหลักฐานประกอบแบบคำขอลงทะเบียนขอรับเงินเบี้ยยังชีพผู้สูงอายุประกอบด้วย
(1) สำเนาบัตรประจำตัวประชาชน
(2) สำเนาทะเบียนบ้าน
(3) สำเนาสมุดบัญชีเงินฝากธนาคารเพื่อการเกษตรและสหกรณ์การเกษตร (ธ.ก.ส.)           สาขาย่านตาขาว  สำหรับกรณีที่ผู้ขอรับเงินเบี้ยยังชีพผู้สูงอายุผ่านธนาคาร
กรณีที่มีความจำเป็นผู้สูงอายุรายใดไม่สามารถมายื่นคำขอลงทะเบียนขอรับเงินเบี้ยยังชีพด้วยตนเองได้   ก็ให้ทำหนังสือมอบอำนาจโดยให้ผู้รับมอบอำนาจทำการแทน  พร้อมแนบเอกสารดังนี้
1. สำเนาบัตรประจำตัวประชาชนของผู้รับมอบอำนาจ
2. สำเนาทะเบียนบ้านของผู้รับมอบอำนาจ
3. หนังสือมอบอำนาจ
จึงประกาศมาเพื่อทราบโดยทั่วกัน

			ประกาศ  ณ   วันที่   ๒7   ธันวาคม   พ.ศ.   ๒๕60


				               (นายไพฑูรย์   อัตบุตร)
			              นายกองค์การบริหารส่วนตำบลหนองบ่อ

